НА 23 СЕПТЕМВРИ ОТБЕЛЯЗВАМЕ "МЕЖДУНАРОДНИЯ ДЕН  НА ГЛУХИТЕ”.
В  БЪЛГАРИЯ ТОЗИ ДЕН ЩЕ БЪДЕ ОТБЕЛЯЗАН  С ДОСТЪПЕН ЗА ТЯХ ГРАНДИОЗЕН КОНЦЕРТ И  БЛАГОТВОРИТЕЛЕН БАЗАР

“Продължаваме ЗАЕДНО” е мотото на събитието в България по случай Международния 
ден на глухите за  2017 година.

За първи път у нас 12 организации за хора с увреден слух обединяват 
усилията си в грандиозно честване. На 23 септември, събота в 10:00 
започва честването с благотворителен базар, който ще продължи до 14:00 
часа. Мястото на което ще се състои е същото, като на бившия мавзолей- 
близо до пл. Батенберг и Народен театър “Иван Вазов”.
Всяка една от организациите за хора с увреден слух и техните партньори 
ще се представят в рамките на базара с интересни презентации и хенд мейд 
асортимент.

На същото място в 18:30 ще започне концерт с грандиозно шоу и мимове, 
който ще повиши настроението на празника. На сцената ще се представят 
артисти от българската музикалната сцена. Те ще подкрепят събитието, 
като за първи път техните изпълнения ще бъдат достъпни, както за глуха, 
така и за чуваща публика. Музиката ще бъде пресъздадена в жест от 
познатите група “Жестим”.

Красотата на мимиката ще бъде демонстрирана от мимове, които ще се 
смесят с тълпата в градинката на Народен театър ”Иван Вазов”.
На сцената ще се представят и децата от Специално училище за ученици с 
увреден слух ”Проф. д-р Дечо Денев” - гр. София.

 Николай Нинов, председател на Национално 
представената организация Съюз на глухите в България изтъкна, че 
глухите хора заслужават внимание и подобаващо честване на техния 
празник!
“Целта на обединението е да покажем на обществото и на глухите хора, че 
продължаваме заедно”, коментира Митко Якимов председател на Фондация 
“Глухи без Граници”. 
Събитието “Продължаваме ЗАЕДНО” е под патронажа на Столична Община и 
госпожа Албена Атанасова, която ще бъде и официален гост.

Оставаме на разположение за снимки и участия по всяко време.

Контакти: Силвана Павлова 0897912719, silvana_11@abv.bg , Съюз на глухите в България

